 راولپنڊي (ويب ڊيسڪ) مشهور قومي گيت “دل دل پاڪستان” جو ليکڪ خالق نثار ناسڪ راولپنڊي ۾ لاڏاڻو ڪري ويو. نثار ناسڪ جي اکين جي نظر ۾ گھٽ هئي جڏهن ته هو گھڻو بيمار به هيو. نثار ناسڪ جڳ مشهور اردو ۽ پنجابي ٻولي جو شاعر هو ان باوجود گھٽ ماڻهن کي خبر هوندي ته “دل دل پاڪستان” گيت هن لکيو هو. واضح رهي ته دل دل پاڪستان کي جنيد جمشيد ڳايو هو. نثار ناسڪ پنهنجي ڪيريئر ۾ ريڊيو پاڪستان سان به لاڳاپيل رهيو، جڏهن ته هن پاڪستان ٽيلي ويزن ( پي ٽي وي) لاءِ گيت به لکيا. نثار ناسڪ دل دل پاڪستان نالي سميت ڪيترائي ٻيا ڪتاب پڻ لکيا. پي ٽي وي طرفان نثار ناسڪ کي سندس خدمتن تي لائيف ٽائيم اچيومنٽ ايوارڊ سان به نوازيو ويو هو. نثار ناسڪ غربت سبب پنهنجي آخري وقت ۾ لاچاريءَ جو شڪار رهيو.